Hans Faanes

Hans Andreas Johannesen Faanes (1849–1920) var en norsk gårdbruker, lensmann og politiker. Han var Frostas ordfører i perioden 1890–1891. Han tilhørte partiet Venstre.

Han var sønn av gårdbruker Johannes Hansen Faanes og hustru Ingeborg Anna Naavik. De var tre brødre som alle ble lærerutdannet. Selv gikk han Klæbu seminar og Brun og Jansons folkehøyskole, og underviste på Sparbu og Skogn frem til 1876. I 1867 ble han gårdbruker på Stor-Lein (Lein mellom), i 1897 også på Fånes nedre, som han forpaktet bort.

Faanes kom tidlig med i kommunalt styre og stell på Frosta. Han var valgmann, forlikskommissær, overformynder fra 1877, formann for fattigstyret i en lang periode, formann i forstanderskapet for Frosta sparebank og varamann for Norges Banks avdeling i Trondheim. Han var lensmann på Frosta 1897–1920.

Han giftet seg med Lovise Rochseth, enke etter gårdbruker Eilert Hagerup på Stor-Lein. Lovise var søster av gårdbruker og ordfører Haakon Rochseth på Logtun østre. Blant Hans og Lovise Faanes' barn var professor i vekselstrømteknikk Haakon Faanes, som igjen ble far til professor i elektrisk kraftteknikk Hans Haakon Faanes.

Referanser 

Ordførere i Frosta
Venstre-ordførere i Nord-Trøndelag
Lensmenn
Norske pedagoger
Norske bønder
Personer fra Frosta kommune
Fødsler i 1849
Dødsfall i 1920